wickkiey/tamil-wikipedia-chunked huggingface dataset:
# மேட்டூர் அணை

## மேட்டூர் அணை தொடருந்து நிலையம்

சேலம் மற்றும் ஈரோடு நகரங்களிலிருந்து மேட்டூர் அணை தொடருந்து நிலையத்திற்கு இரண்டு பயணிகள் வண்டி செல்கிறது.
# ஆட்டோ ரிக்சா

**ஆட்டோ (Auto)** என்றழைக்கப்படும் **ஆட்டோ ரிக்சா (auto rickshaw)** வாடகைக்கு விடப்படும் ஒரு வாகனமாகும். இந்தியா, பாகிஸ்தான், நேபாளம், வங்காள தேசம் மற்றும் இலங்கையில் போக்குவரத்துக்குப் பயன்படுத்தப்படும் முக்கிய வாகனங்களில் ஒன்றாக ஆட்டோ திகழ்கிறது. மனித விசையில் இயங்கும் பாரம்பரியமான ரிக்சா வண்டியின் மோட்டார் பொருத்தப்பட்ட வடிவம் தான் ஆட்டோ. தாய்லாந்தில் பயன்படுத்தப்படும் டுக்-டுக்கும் இந்தோனேசியாவில் பயன்படுத்தப்படும் பஜாஜும் ஆட்டோவை ஒத்தவை. இது *டெம்போ*, *மோட்டார்டக்சி*, *மூவுருளி* என அவை வளர்ந்து வரும் நாடுகளில் அழைக்கப்படுகிறது. இதைத் தமிழ்நாட்டில் **தானி** என்று தனித் தமிழில் வழங்குகிறார்கள்.
# ஆட்டோ ரிக்சா

## இதனையும் காண்க

- ரிக்ஷா
# நிலக்கரி

**நிலக்கரி** என்பது தொல்லுயிர் எச்சங்களில் இருந்து உருவாகும் திண்ம எரிபொருள் ஆகும். இது தரைப்பரப்பின் கீழே தோண்டப்படும் சுரங்கங்கள் அல்லது குழிகள் போன்றவற்றின் வாயிலாக வெளிக்கொணரப் படுகிறது. பெரும்பாலும் கரி மற்றும் ஹைடிரோகார்பன்களால் ஆன நிலக்கரி கந்தகம் உட்பட்ட பல இதர வேதிப் பொருட்களையும் கொண்டிருக்கும். தொழில் புரட்சியுடன் தொடர்புடைய நிலக்கரி ஒரு முக்கியமான எரிபொருளாகும்.
நிலக்கரி ஓர் அடையற் பாறை வகையைச் சேர்ந்ததாகும். அது வழமையாக ஒரு சதுப்பு நில சூழலில் பாதுகாக்கப்பட்டு திரட்சியடைந்த தாவர உயிர்சுவடுகளினால் உருவாகியதாக காணப்படுகின்றது. இயற்கை வாயு, கனிய எண்ணெய் போன்றவற்றுடன் குறிப்பிடப்படும் முக்கியமான தொல்படிவ எரிபொருட்களுள் ஒன்றாகும். நிலக்கரி மின்உற்பத்தி போன்ற பல்வேறு பரந்த பயன்பாடுடையது. நிலக்கரியிலிருந்து உரங்கள் மற்றும் 'குக்கிங் கோல்' ஆகியவையும் உற்பத்தி செய்யப்படுகின்றன. 1983 லிருந்து உலக நிலக்கரி உற்பத்தியில் சீனா முதலிடம் வகிக்கிறது.
# நிலக்கரி

## நிலக்கரி வணிகம்

நிலக்கரி பூமியிலிருந்து இருந்து எடுக்கப்படுகிறது. நிலக்கரி சுரங்கங்கள், அல்லது நிலத்தடி குழாய் சுரங்கங்கள் அல்லது திறந்த குழிச் சுரங்கங்கள் மூலம் பூமியிலிருந்து பிரித்தெடுக்கப்படுகிறது. 1983 லிருந்து உலகின் நிலக்கரி தயாரிப்பாளர்களுள் சீனா முதலிடத்தில் சிறந்து விளங்குகிறது. உலகின் 7,695 மில்லியன் டன்கள் அளவில் உற்பத்தி செய்யப்படும் நிலக்கரியில் 49.5% அதாவது 3,250 மில்லியன் டன்கள் சீனாவில் உற்பத்தி செய்யப்படுகிறது. அடுத்தடுத்த இடங்களில் ஐக்கிய அமெரிக்கா (993 மில்லியன் டன்கள்), இந்தியா (589 மில்லியன் டன்கள்), ஐரோப்பிய ஒன்றியம் (576 மில்லியன் டன்கள்), ஆஸ்திரேலியா (416 மில்லியன் டன்கள்) ஆகிய நாடுகள் இடம்பெறுகின்றன.
# நிலக்கரி

## நிலக்கரியின் வகைகள்

வின் அக்கோனி முனையிலுள்ள நிலக்கரிப் படுகை கடலோரத்தில் வெளிப்பட்டுருத்தல்]]
நிலக்கரி பூமியில் பல வகைகளில் கிடைக்கிறது.நிலகக்ரியை வகைப்படுத்தலில் நாடுகளுக்கிடையே வேறுபாடு காணப்படுகிரது
1. முற்றா நிலக்கரி.
1. பழுப்பு நிலக்கரி.
1. அந்திரசைட் நிலக்கரி
1. கிராபைட்
# நிலக்கரி

## நிலக்கரியின் வகைகள்

### உலகளாவிய நிலக்கரி இருப்பு

**'''2008ஆம் ஆண்டு இறுதியில் ''மெய்பிக்கப்பட்ட'' அகழ்ந்தெடுக்கத்தக்க நிலக்கரி இருப்பு (மில்லியன் டன்கள் (டெராகிராம்கள்))'''**  
| நாடு | அந்தராசைட்டு & அசுபால்ட்டு | தரம்குறை புகைமலி நிலக்கரி | லிக்னைட்டு | மொத்தம் | மொத்த உலக இருப்பில் விழுக்காடு |
| --- | --- | --- | --- | --- | --- |
| 108,501 | 98,618 | 30,176 | 237,295 | 22.6 |  |
| 49,088 | 97,472 | 10,450 | 157,010 | 14.4 |  |
| 62,200 | 33,700 | 18,600 | 114,500 | 12.6 |  |
| 37,100 | 2,100 | 37,200 | 76,400 | 8.9 |  |
| 56,100 | 0 | 4,500 | 60,600 | 7.0 |  |
| 99 | 0 | 40,600 | 40,699 | 4.7 |  |
| 15,351 | 16,577 | 1,945 | 33,873 | 3.9 |  |
| 21,500 | 0 | 12,100 | 33,600 | 3.9 |  |
| 30,156 | 0 | 0 | 30,156 | 3.5 |  |
| 9 | 361 | 13,400 | 13,770 | 1.6 |  |
| 6,366 | 380 | 0 | 6,746 | 0.8 |  |
| 3,474 | 872 | 2,236 | 6,528 | 0.8 |  |
| 4,338 | 0 | 1,371 | 5,709 | 0.7 |  |
| 1,520 | 2,904 | 1,105 | 5,529 | 0.6 |  |
| 0 | 4,559 | 0 | 4,559 | 0.5 |  |
| 0 | 0 | 3,020 | 3,020 | 0.4 |  |
| 484 | 0 | 2,369 | 2,853 | 0.3 |  |
| 1,170 | 0 | 1,350 | 2,520 | 0.3 |  |
| 2 | 190 | 2,174 | 2,366 | 0.3 |  |
| 0 | 166 | 1,904 | 2,070 | 0.3 |  |
| 529 | 0 | 1,814 | 2,343 | 0.3 |  |
| 47 | 0 | 1,853 | 1,900 | 0.2 |  |
| 13 | 439 | 1,208 | 1,660 | 0.2 |  |
| 0 | 0 | 1,239 | 1,239 | 0.1 |  |
| 860 | 300 | 51 | 1,211 | 0.1 |  |
| 1,203 | 0 | 0 | 1,203 | 0.1 |  |
| 192 | 0 | 908 | 1,100 | 0.1 |  |
| 0 | 0 | 812 | 812 | 0.1 |  |
| 0 | 0 | 794 | 794 | 0.1 |  |
| 300 | 300 | 0 | 600 | 0.1 |  |
| 33 | 205 | 333-7,000 | 571–15,000 | 0.1 |  |
| 200 | 300 | 30 | 530 | 0.1 |  |
| 4 | 0 | 499 | 503 | 0.1 |  |
| 502 | 0 | 0 | 502 | 0.1 |  |
| 0 | 0 | 500 | 500 | 0.1 |  |
| மற்ற நாடுகள் | 3,421 | 1,346 | 846 | 5,613 | 0.7 |
# நிலக்கரி

## நிலக்கரியின் வகைகள்

### பெருமளவு நிலக்கரி உற்பத்தியாளர்கள்

இங்கு *இருப்புக் காலம்* என்பது அட்டவணையிலுள்ள நாடுகளின் தற்போதைய உற்பத்தி அளவையும் மெய்பிக்கப்பட்ட இருப்பையும் கொண்டு மதிப்பிடப்பட்டதாகும். எதிர்காலத்தில் உற்பத்தி அளவு கூடுதலாவதையோ அல்லது தற்கால உற்பத்தி மாற்றங்களையோ கருத்தில் கொள்ளவில்லை. ஆண்டுக்கு 100 மில்லியன் டன்களுக்கு கூடுதலான உற்பத்தியுள்ள நாடுகள் மட்டுமே காட்டப்பட்டுள்ளன. ஒப்பீட்டிற்காக, ஐரோப்பிய ஒன்றியத்தின் தரவுகளும் தரப்பட்டுள்ளன. எண்ணெய்க்கு இணையான டன்களில் மாற்றப்பட்ட தரவுகளைக் கொண்டு நாடுகளின் பங்கு கொடுக்கப்பட்டுள்ளது.  
**'''நாடு வாரியாகவும் ஆண்டு வாரியாகவும் நிலக்கரி உற்பத்தி (மில்லியன் டன்கள்)'''**  
| நாடு | 2003 | 2004 | 2005 | 2006 | 2007 | 2008 | 2009 | 2010 | 2011 | பங்கு | இருப்புக் காலம் (ஆண்டுகள்) |
| --- | --- | --- | --- | --- | --- | --- | --- | --- | --- | --- | --- |
| 1834.9 | 2122.6 | 2349.5 | 2528.6 | 2691.6 | 2802.0 | 2973.0 | 3235.0 | 3520.0 | 49.5% | 35 |  |
| 972.3 | 1008.9 | 1026.5 | 1054.8 | 1040.2 | 1063.0 | 975.2 | 983.7 | 992.8 | 14.1% | 239 |  |
| 375.4 | 407.7 | 428.4 | 449.2 | 478.4 | 515.9 | 556.0 | 573.8 | 588.5 | 5.6% | 103 |  |
| ** | 637.2 | 627.6 | 607.4 | 595.1 | 592.3 | 563.6 | 538.4 | 535.7 | 576.1 | 4.2% | 97 |
| 350.4 | 364.3 | 375.4 | 382.2 | 392.7 | 399.2 | 413.2 | 424.0 | 415.5 | 5.8% | 184 |  |
| 276.7 | 281.7 | 298.3 | 309.9 | 313.5 | 328.6 | 301.3 | 321.6 | 333.5 | 4.0% | 471 |  |
| 114.3 | 132.4 | 152.7 | 193.8 | 216.9 | 240.2 | 256.2 | 275.2 | 324.9 | 5.1% | 17 |  |
| 237.9 | 243.4 | 244.4 | 244.8 | 247.7 | 252.6 | 250.6 | 254.3 | 255.1 | 3.6% | 118 |  |
| 204.9 | 207.8 | 202.8 | 197.1 | 201.9 | 192.4 | 183.7 | 182.3 | 188.6 | 1.1% | 216 |  |
| 163.8 | 162.4 | 159.5 | 156.1 | 145.9 | 144.0 | 135.2 | 133.2 | 139.2 | 1.4% | 41 |  |
| 84.9 | 86.9 | 86.6 | 96.2 | 97.8 | 111.1 | 100.9 | 110.9 | 115.9 | 1.5% | 290 |  |
# நிலக்கரி

## நிலக்கரியின் வகைகள்

### பெருமளவு நிலக்கரி நுகர்வாளர்கள்

குறிப்பிட்ட மில்லியன் டன்களை விட கூடுதலாக ஆண்டு நுகர்வுள்ள நாடுகள் காட்டப்பட்டுள்ளன.
**'''நாடுவாரியாகவும் ஆண்டுவாரியாகவும் நிலக்கரி நுகர்வு (மில்லியன் )'''**  
| நாடு | 2008 | 2009 | 2010 | 2011 | பங்கு |
| --- | --- | --- | --- | --- | --- |
| 2,966 | 3,188 | 3,695 | 4,053 | 50.7% |  |
| 1,121 | 997 | 1,048 | 1,003 | 12.5% |  |
| 641 | 705 | 722 | 788 | 9.9% |  |
| 250 | 204 | 256 | 262 | 3.3% |  |
| 268 | 248 | 256 | 256 | 3.3% |  |
| 215 | 204 | 206 | 210 | 2.6% |  |
| 204 | 181 | 206 | 202 | 2.5% |  |
| 149 | 151 | 149 | 162 | 2.0% |  |
# நிலக்கரி

## நிலக்கரியின் வகைகள்

### பெருமளவு நிலக்கரி ஏற்றுமதியாளர்கள்

ஆண்டுக்கு 10 மில்லியன் டன்களுக்கு கூடுதலாக மொத்த ஏற்றுமதி செய்யும் நாடுகள் பட்டியலிடப்பட்டுள்ளன. நிகர ஏற்றுமதியாளர்கள் எனக்கொண்டாலும் ஆஸ்திரேலியா (328.1 மில்லியன் டன்கள்), இந்தோனேசியா (316.2) மற்றும் உருசியா (100.2) பெருமளவில் ஏற்றுமதி செய்யும் நாடுகளாகும்.
**'''நாடுவாரியாகவும் ஆண்டுவாரியாகவும் நிலக்கரி ஏற்றுமதி (மில்லியன் அமெரிக்க டன்கள்)'''**  
| நாடு | 2003 | 2004 | 2005 | 2006 | 2007 | 2008 | 2009 | 2010 | பங்கு |
| --- | --- | --- | --- | --- | --- | --- | --- | --- | --- |
| 238.1 | 247.6 | 255.0 | 255.0 | 268.5 | 278.0 | 288.5 | 328.1 | 27.1% |  |
| 107.8 | 131.4 | 142.0 | 192.2 | 221.9 | 228.2 | 261.4 | 316.2 | 26.1% |  |
| 41.0 | 55.7 | 98.6 | 103.4 | 112.2 | 115.4 | 130.9 | 122.1 | 10.1% |  |
| 43.0 | 48.0 | 51.7 | 51.2 | 60.6 | 83.5 | 60.4 | 83.2 | 6.9% |  |
| 78.7 | 74.9 | 78.8 | 75.8 | 72.6 | 68.2 | 73.8 | 76.7 | 6.3% |  |
| 50.4 | 56.4 | 59.2 | 68.3 | 74.5 | 74.7 | 75.7 | 76.4 | 6.3% |  |
| 27.7 | 28.8 | 31.2 | 31.2 | 33.4 | 36.5 | 31.9 | 36.9 | 3.0% |  |
| 30.3 | 27.4 | 28.3 | 30.5 | 32.8 | 47.6 | 33.0 | 36.3 | 3.0% |  |
| 6.9 | 11.7 | 19.8 | 23.5 | 35.1 | 21.3 | 28.2 | 24.7 | 2.0% |  |
| 103.4 | 95.5 | 93.1 | 85.6 | 75.4 | 68.8 | 25.2 | 22.7 | 1.9% |  |
| 0.5 | 1.7 | 2.3 | 2.5 | 3.4 | 4.4 | 7.7 | 18.3 | 1.5% |  |
| 28.0 | 27.5 | 26.5 | 25.4 | 20.1 | 16.1 | 14.6 | 18.1 | 1.5% |  |
# நிலக்கரி

## நிலக்கரியின் வகைகள்

### பெருமளவு நிலக்கரி இறக்குமதியாளர்கள்

20 மில்லியன் டன்களுக்கும் கூடுதலாக நிலக்கரியை மொத்த இறக்குமதி செய்யும் நாடுகளின் பட்டியல். நிகர இறக்குமதி எனக்கொண்டாலும் பெருமளவு இறக்குமதியாளர்களாக ஜப்பான் (206.0 மில்லியன் டன்கள்), சீன மக்கள் குடியரசு (172.4) மற்றும் தென் கொரியா (125.8) உள்ளனர்.  
**'''நாடுவாரியாகவும் ஆண்டுவாரியாகவும் நிலக்கரி இறக்குமதி (மில்லியன் அமெரிக்க டன்கள்)'''**  
| நாடு | 2006 | 2007 | 2008 | 2009 | 2010 | பங்கு |
| --- | --- | --- | --- | --- | --- | --- |
| 199.7 | 209.0 | 206.0 | 182.1 | 206.7 | 17.5% |  |
| 42.0 | 56.2 | 44.5 | 151.9 | 195.1 | 16.6% |  |
| 84.1 | 94.1 | 107.1 | 109.9 | 125.8 | 10.7% |  |
| 52.7 | 29.6 | 70.9 | 76.7 | 101.6 | 8.6% |  |
| 69.1 | 72.5 | 70.9 | 64.6 | 71.1 | 6.0% |  |
| 50.6 | 56.2 | 55.7 | 45.9 | 55.1 | 4.7% |  |
| 22.9 | 25.8 | 21.7 | 22.7 | 30.0 | 2.5% |  |
| 56.8 | 48.9 | 49.2 | 42.2 | 29.3 | 2.5% |  |
| 27.9 | 28.0 | 27.9 | 20.9 | 23.7 | 1.9% |  |
| 25.7 | 29.3 | 23.5 | 22.1 | 22.8 | 1.9% |  |
| 28.8 | 26.3 | 34.6 | 26.8 | 21.8 | 1.9% |  |
| 24.1 | 22.1 | 24.9 | 18.3 | 20.8 | 1.8% |  |
| 40.3 | 38.8 | 37.8 | 23.1 | 20.6 | 1.8% |  |
# வார்ப்புரு:CopyrightedFreeUse

| இந்தப் படிமம் **பதிப்புரிமையால் காக்கப்பட்டுள்ளது.** பதிப்புரிமை உடையவர், இப்படிமத்தை அனைவருக்கும் வியாபார நோக்கம், விநியோகம், மாறுதல் செய்தல் உட்பட **எல்லா விதத்திலும் பயன்படுத்த** அனுமதி அளித்துள்ளார்.
குறிப்பு:</br><small>
இப்படிமத்திற்கு உரிப்பளிப்பு வேண்டுமாயின் வார்ப்புருவை பயன்படுத்துக  
இது உங்களுடைய ஆக்கமாயின் வார்ப்புருவையும் கருத்திற் கொள்ளவும். | }<includeonly> |
| --- | --- |
</includeonly><noinclude>  
</noinclude>
# இந்திய இரயில்வே

**இந்திய இரயில்வே** (*Indian Railways*) இந்திய அரசின் பொதுத்துறை நிறுவனம் ஆகும். இது உலகிலுள்ள மிகப்பெரிய தொடர்வண்டி வலையமைப்புகளில் ஒன்றாகும். இந்திய இரயில்வேயில் ஆண்டுக்கு 500 கோடி மக்கள் பயணிக்கின்றனர்; ஆண்டுக்கு 35 கோடி டன் சரக்கானது இடம் பெயர்க்கப்படுகிறது; 12.54 இலட்சம் பணியாளர்கள் இதில் பணிபுரிகின்றனர். இந்தியாவிலுள்ள இருப்புப் பாதையின் மொத்த நீளம் 67,956 கிலோமீட்டர்களாகும். இது தினமும் 14,444 தொடருந்துகளை இயக்குகிறது.  
தொடர்வண்டி, 1853-ல் இந்தியாவில் அறிமுகப்படுத்தப்பட்டது. 1947-ல் இந்தியச் சுதந்திரத்தின் போது மொத்தம் 42 தொடர்வண்டி அமைப்புகள் இருந்தன. 1951-ல் அவை தேசியமயமாக்கப்பட்டு ஒன்றிணைக்கப்பட்டபோது, உலகின் மிகப்பெரிய வலையமைப்புகளில் ஒன்றாக உருவானது. இந்திய இரயில்வேயால் தொலைதூர இரயில்கள், புறநகர் இரயில்கள் ஆகிய இரண்டுமே இயக்கப்படுகின்றன.  
அஸ்வினி வைஷ்னவ் தற்போதைய இரயில்வே அமைச்சராக இருந்து வருகிறார். இந்திய இரயில்வேயின் தலைமையகம் தில்லியில் அமைந்துள்ளது.
# இந்திய இரயில்வே

## இந்திய இரயில்வே வாரியத்தின் அமைப்பு

### இந்திய இரயில்வே மண்டலங்கள்

#### இந்திய இரயில்வே மண்டல விவரங்கள்

இந்திய இரயில்வே கீழ்க்காணும் 16 மண்டலங்களாகப் பிரிக்கப்பட்டுள்ளது.  
| எண் | பெயர் | சுருக்கம் | துவக்கம் | தடத்தின் மொத்த தூரம் (கி.மீ) | தலைமையிடம் |  |
| --- | --- | --- | --- | --- | --- | --- |
| 1. | **வடக்கு இரயில்வே** | NR | 1952 | 6968 | தில்லி |  |
| 2. | **வடகிழக்கு இரயில்வே** | NER | 14.4.1952 | 3667 | கோரக்பூர் |  |
| 3. | **வடகிழக்கு எல்லைப்புற இரயில்வே** | NFR | 15.01.1958 | 3907 | குவஹாத்தி |  |
| 4. | **கிழக்கு இரயில்வே** | ER | 1952 | 2414 | கொல்கத்தா |  |
| 5. | **தென்கிழக்கு இரயில்வே** | SER | 1955 | 2631 | கொல்கத்தா |  |
| 6. | **தென்மத்திய இரயில்வே** | SCR | 02.10.1966 | 5803 | செகந்திராபாத் |  |
| 7. | **தென்னக இரயில்வே** | SR | 14.04.1951 | 5098 | சென்னை |  |
| 8. | **மத்திய இரயில்வே** | CR | 05.11.1951 | 3905 | மும்பை |  |
| 9. | **மேற்கு இரயில்வே** | WR | 05.11.1951 | 6182 | மும்பை |  |
| 10. | **தென்மேற்கு இரயில்வே** | SWR | 01.04.2003 | 3177 | ஹூப்ளி |  |
| 11. | **வடமேற்கு இரயில்வே** | NWR | 01.10.2002 | 5459 | ஜெய்ப்பூர் |  |
| 12. | **மேற்குமத்திய இரயில்வே** | WCR | 01.04.2003 | 2965 | ஜபல்பூர் |  |
| 13. | **வடமத்திய இரயில்வே** | NCR | 01.04.2003 | 3151 | அலகாபாத் |  |
| 14. | **தென்கிழக்குமத்திய இரயில்வே** | SECR | 01.04.2003 | 2447 | பிலாஸ்பூர் |  |
| 15. | **கிழக்குக்கடற்கரை இரயில்வே** | ECoR | 01.04.2003 | 2572 | புவனேஸ்வர் |  |
| 16. | **கிழக்குமத்திய இரயில்வே** | ECR | 01.10.2002 | 3628 | ஹாஜிப்பூர் | } |
# இந்திய இரயில்வே

## இந்திய இரயில்வே வாரியத்தின் அமைப்பு

### இந்திய இரயில்வே மண்டலங்கள்

#### இந்திய இரயில்வே மண்டல அமைப்புகளுக்கு பதிலாக ரயில் போக்குவரத்து பணிகளை செய்யும் இரயில்வே நிறுவனங்கள்

| எண் | பெயர் | ஆங்கில பெயர் | சுருக்கம் பெயர் | துவக்கம் | அமைவிடம் | அமைப்பின் நிலை | பணிகள் | அதிகாரப்பூர்வ இணையதளம் | குறிப்புகள் |  |
| --- | --- | --- | --- | --- | --- | --- | --- | --- | --- | --- |
| 1. | **கொங்கண் இரயில்வே கழக நிறுவனம்** | **Konkan Railway Corporation Limited** | பி.டபுள்யு.இ.எல் (KRCL) | 1928 | பட்னா, பீகார் | இந்திய இரயில்வே வாரிய கட்டுப்பாட்டின் கீழ் இயங்கும் இந்திய ஒன்றிய அரசின் பொதுத்துறை நிறுவனம் | * மின் தொடரமைப்பு கோபுரங்கள்
* எரிபொருள் நடுவ பாகங்கள்
* தொடர் வண்டி சரக்குக்கு பெட்டிகள் தயாரித்தல் | www.bharatwagon.bih.nic.in | தனி நிறுவனமாக, இருப்பினும் இது இரயிவே அமைச்சகம் மற்றும் இரயில்வே வாரியம் ஆகியவற்றின் கட்டுப்பாட்டில் இயங்குகிறது. |  |
| 2. | **கொல்கத்தா மெட்ரோ இரயில் கழக நிறுவனம்** | **Container Corporation of India Limited** | கன்கார் (CONCOR) | 26.1.1950 | சித்தரஞ்சன் லோகோமோடிவ் ஒர்க்ஸ், ஆசன்சோல், மேற்கு வங்காளம் | இந்திய இரயில்வே வாரிய கட்டுப்பாட்டின் கீழ் இயங்கும் இந்திய ஒன்றிய அரசின் பொதுத்துறை நிறுவனம் | * கொள்கலன் & கொள்கலன் சார்ந்த தொடர் வண்டி போக்குவரத்து
* கொள்கலன் முனையம் நிர்வாகம்
* கொள்கலன் சரக்கு தளம் | www.concorindia.com | இன் நிறுவனம் எந்த இரயில்வே மண்டலத்தின் பகுதியாக இல்லாவிடினும் நிர்வாக ரீதியாக ஒரு மண்டலமாகவே கருதப்படுகிறது. | } |
# இந்திய இரயில்வே

## இந்திய இரயில்வே வாரியத்தின் அமைப்பு

### இந்திய இரயில்வே மண்டலங்கள்

#### இந்திய இரயில்வே மண்டலம் பகுதிகளில் உள்ள கோட்டங்களின் விவரங்கள்

ஒவ்வொரு மண்டலமும் பல கோட்டங்களைக் கொண்டிருக்கிறது. ஒவ்வொரு கோட்டமும் அதற்கென ஒரு தலைமையிடத்தினை கொண்டிருக்கிறது. இந்திய இரயில்வேயில் மொத்தம் 67 கோட்டங்கள் உள்ளன.  
| மண்டல இரயில்வே | கோட்டங்கள் | துவக்கம் |
| --- | --- | --- |
| **வடக்கு இரயில்வே** | தில்லி, அம்பாலா , ஃபிரோஸ்பூர், லக்னௌ, மொரதாபாத் |  |
| **வடகிழக்கு இரயில்வே** | இஸ்ஸாத்நகர், லக்னௌ, வாரணாசி |  |
| **வடகிழக்கு எல்லைப்புற இரயில்வே** | அலிப்பூர்துவார், கட்டிஹார், லம்திங், ராஞ்சியா,தின்சுகியா |  |
| **கிழக்கு இரயில்வே** | சீல்டா, அசன்சோல்,மால்தா |  |
| **தென்கிழக்கு இரயில்வே** | ஆத்ரா, சக்ரதார்பூர், கரக்பூர், ராஞ்சி |  |
| **தென்மத்திய இரயில்வே** | செகந்திராபாத், ஹைதராபாத், குண்டக்கல், குண்டூர், நான்தேட், விஜயவாடா |  |
| **தென்னக இரயில்வே** | சென்னை |  |
| மதுரை |  |  |
| சேலம் | 2005 |  |
| பாலக்காடு |  |  |
| திருச்சிராப்பள்ளி |  |  |
| திருவனந்தபுரம் |  |  |
| **மத்திய இரயில்வே** | மும்பை, புசாவல், நாக்பூர், புனே, சோலாபூர் |  |
| **மேற்கு இரயில்வே** | மும்பை, வதோதரா, ரத்லம், அகமதாபாத், ராஜ்கோட், பாவ்நகர் |  |
| **தென்மேற்கு இரயில்வே** | ஹூப்ளி, பெங்களூர், மைசூர் |  |
| **வடமேற்கு இரயில்வே** | ஜெய்ப்பூர், அஜ்மீர், பிகானேர், ஜோத்பூர் |  |
| **மேற்குமத்திய இரயில்வே** | ஜபல்பூர், போபால், கோட்டா |  |
| **வடமத்திய இரயில்வே** | அலகாபாத் ,ஆக்ரா , ஜான்சி |  |
| **தென்கிழக்குமத்திய இரயில்வே** | பிலாஸ்பூர் |  |
| **கிழக்குக்கடற்கரை இரயில்வே** | குர்தா சாலை, சம்பல்பூர், விசாகப்பட்டிணம் |  |
| **கிழக்குமத்திய இரயில்வே** | தானாபூர், தன்பாத், முகல்சராய், சமஸ்திபூர், சோன்பூர் |  |
# இந்திய இரயில்வே

## இந்திய இரயில்வே வாரியத்தின் அமைப்பு

### இந்திய இரயில்வே வாரிய கட்டுப்பாட்டின் கீழ் துணை நிறுவனமாக இயங்கும் இந்திய ஒன்றிய அரசின் பொதுத்துறை நிறுவனங்கள்

| எண் | பெயர் | ஆங்கில பெயர் | சுருக்கம் பெயர் | துவக்கம் | அமைவிடம் | அமைப்பின் நிலை | பணிகள் | அதிகாரப்பூர்வ இணையதளம் |  |
| --- | --- | --- | --- | --- | --- | --- | --- | --- | --- |
| 1. | **பாரத தொடர் வண்டி சரக்குக்கு பெட்டிகள் மற்றும் பொறியியல் கழக நிறுவனம்** | **Bharat Wagon & Engineering Company Limited** | பி.டபுள்யு.இ.எல் (BWEL) | 1928 | பட்னா, பீகார் | இந்திய இரயில்வே வாரிய கட்டுப்பாட்டின் கீழ் இயங்கும் இந்திய ஒன்றிய அரசின் பொதுத்துறை நிறுவனம் | * மின் தொடரமைப்பு கோபுரங்கள்
* எரிபொருள் நடுவ பாகங்கள்
* தொடர் வண்டி சரக்குக்கு பெட்டிகள் தயாரித்தல் | www.bharatwagon.bih.nic.in |  |
| 2. | **இந்திய கொள்கலன் கழகம்** | **Container Corporation of India Limited** | கன்கார் (CONCOR) | 26.1.1950 | ஆசன்சோல், மேற்கு வங்காளம் | இந்திய இரயில்வே வாரிய கட்டுப்பாட்டின் கீழ் இயங்கும் இந்திய ஒன்றிய அரசின் பொதுத்துறை நிறுவனம் | * கொள்கலன் & கொள்கலன் சார்ந்த தொடர் வண்டி போக்குவரத்து
* கொள்கலன் முனையம் நிர்வாகம்
* கொள்கலன் சரக்கு தளம் | www.concorindia.com |  |
| 3. | **இந்திய அர்ப்பணிக்கப்பட்ட சரக்கு நடைபாதை கழகம் நிறுவனம்** | **Dedicated Freight Corridor Corporation of India (DFCCIL)** | DLW | 3.1.1964 | வாரணாசி, உத்தரப் பிரதேசம் | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி இழுக்கும் வாகனத்தை தயாரித்தல்
* இழுவை மோட்டார் உற்பத்தி
* தொடர் வண்டி உதிரி பாகங்கள் | www.dfcc.in |  |
| 4. | **இந்திய தொடர்வண்டி உணவு வழங்கல் மற்றும் சுற்றுலாக் கழகம்** | **Indian Railway Catering and Tourism Corporation** | DMW | 1981 | பட்டியாலா, பஞ்சாப் (இந்தியா) | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி இழுக்கும் வாகனத்தை நவீனமயமாக்கல்
* இழுவை மோட்டார் உற்பத்தி
* தொடர் வண்டி உதிரி பாகங்கள் | www.irctc.co.in |  |
| 5. | இர்க்கொன் நிறுவனம் | 1952 | சென்னை, தமிழ்நாடு | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி பயணிப் பெட்டிகள் உற்பத்தி
* தொடர் வண்டி உதிரி பாகங்கள் உற்பத்தி | www.ircon.org |  |  |  |
| 6. | **இந்திய இருப்புப்பாதை நிதி நிறுவனம்** | **Indian Railway Finance Corporation Limited** | RCF | 1986 | காபுர்தாலா, பஞ்சாப் (இந்தியா) | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி பயணிகள் பெட்டிகள் உற்பத்தி
* தொடர் வண்டி உதிரி பாகங்கள் உற்பத்தி | www.irfc.nic.in |  |
| 7. | **ரைட்ஸ் நிறுவனம்** | **RITES Limited** | RWF | 1984 | எலகங்கா, பெங்களூரு, கருநாடகம் | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி சக்கர & உதிரி பாகங்கள் உற்பத்தி | www.rites.com |  |
| 8. | ரெயில்டெல் | *'Railtel Corporation of India Limited* | RWFC | 2009 | சாப்ரா, பீகார் | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தொடர் வண்டி சக்கர & உதிரி பாகங்கள் உற்பத்தி | www.railtelindia.com |  |
| 9. | **இருப்புப்பாதை வளர்ச்சி கழக நிறுவனம்** | **Rail Vikas Nigam Limited** | CRIS | 1986 | தில்லி | இந்திய இரயில்வேயின் நேரடி கட்டுப்பாட்டில் இயங்கும் ஓர் தன்னாட்சி அமைப்பு | * தகவல் தொழில்நுட்பம்
* தகவலம் | www.rvnl.org | } |
# இந்திய இரயில்வே

## பயணியர் சேவை

-கன்னியாகுமரி நீண்ட தூர விரைவுத் தொடருந்து, நாகர்கோவில் அருகே]]  
இந்திய இரயில்வே மொத்தம் 8,702 இரயில்களை இயக்குகிறது. ஆண்டுக்கு மொத்தம் 500 கோடி மக்களை இடம்பெயர்க்கிறது. இது 27 மாநிலங்களையும் 3 யூனியன் பிரதேசங்களையும் இணைக்கிறது. சிக்கிம் மட்டுமே இந்திய இரயில் வலையமைப்புடன் இணைக்கப்படவில்லை.  
நாட்டில் நீண்டதூரப் பயணத்திற்கு இரயில் சேவையே மக்களால் பெரிதும் பயன்படுத்தப்படுகிறது. எனினும் தென்னிந்தியா மற்றும் வடகிழக்குப் பகுதிகளில் பேருந்தே பெரிதும் பயன்படுத்தப் படுகிறது.  
ஒரு பயணிகள் இரயில் பொதுவாக 18 பெட்டிகளைக் கொண்டிருக்கும். சில முக்கியமான புகழ்பெற்ற இரயில்கள் 24 பெட்டிகள் வரை கொண்டுள்ளன. இரயில் பெட்டிகள் 18லிருந்து 72 பயணிகள் வரை செல்லக்கூடிய வகையில் வடிவமைக்கப் படுகின்றன. ஆனால், பண்டிகைக் காலங்களிலும் சில முக்கியமான வழித்தடங்களிலும் கொள்ளளவை விட அதிகமான பயணிகள் பயணிப்பது வாடிக்கை.  
இரயில் பெட்டிகள் பல்வேறு வகுப்புகளைக் கொண்டிருக்கும். அவற்றில் மிக முக்கியமானது படுக்கை வசதி கொண்ட வகுப்பாகும். இத்தகைய பெட்டிகள் மொத்தம் ஒன்பது இணைக்கப்படுகின்றன. மூன்றிலிருந்து ஐந்து குளிரூட்டப்பட்ட பெட்டிகளும் வழக்கமாக இணைக்கப்படுகின்றன.  
தற்போது இந்திய இரயில்வே எதிர்கொள்ளும் பெரிய பிரச்சினை கூட்ட நெரிசலாகும். விடுமுறை நாட்களிலும் வார இறுதி நாட்களிலும் பரிந்துரைக்கப்பட்ட அளவை விட மிக அதிக மக்கள் கூட்டம் காணப்படுகிறது. பயணச் சீட்டு இன்றி பயணம் செய்தலும் இந்திய இரயில்வேயிற்கு நட்டம் ஏற்படுத்தும் மற்றொரு பிரச்சினையாகும்.
# இந்திய இரயில்வே

## சரக்குப் போக்குவரத்து

இந்திய இரயில்வேயில் தாதுப்பொருட்கள், விவசாய விளைபொருட்கள், பால், பெட்ரோலியம், மற்றும் வாகனங்கள் முதலியவை இடம் பெயர்க்கப்படுகின்றன. துறைமுகங்களும் மாநகரங்களும் தங்களுக்கென தனி இரயில் பாதைகளைக் கொண்டுள்ளன. இந்திய இரயில்வேயின் 70% வருமானம் மற்றும் அதன் லாபத்தின் பெரும்பகுதி சரக்குப் போக்குவரத்தின் மூலமே கிடைக்கிறது. நட்டமேற்படுத்தும் பயணியர் சேவைக்கு மானியம் இதன் மூலமே கிடைக்கிறது. மேலும் குறைவான வாடகைக்கு கிடைக்கும் லாரிகளினால் சரக்கு போக்குவரத்து சற்றே குறைந்துள்ளது.  
1990- லிருந்து இரயில்வே சிறிய அளவினாலான சரக்குகளைக் கையாளாமல் பெரும் அளவினாலான சரக்குகளைக் கையாள்வதினால் அதனுடைய சேவையானது சற்று துரிதப்பட்டிருக்கிறது. சரக்குப் போக்குவரத்தில் கிடைக்கும் பெருமளவு வருமானம் நிலக்கரி, உணவு தானியங்கள், சிமெண்ட் மற்றும் இரும்புத்தாது போன்றவற்றின் மூலமே கிடைக்கிறது.  
இந்திய இரயில்வேயில் வாகனங்களும் நீண்ட தூரம் இடம்பெயர்க்கப் படுகின்றன. மேலும் பெரிய சரக்கு லாரிகளை இரயிலின் மீது அமர்த்தி கொண்டு செல்வதன் மூலம் இந்த சரக்கு நிறுவனங்களின் எரிபொருள் செலவு பெருமளவு குறைக்கப்படுகிறது. குளிரூட்டப்பட்ட சரக்குப் பெட்டிகளும் பல பகுதிகளில் கிடைக்கின்றன. *பச்சைப் பெட்டி* என்றழைக்கப் படும் சிறப்புப் பெட்டி காய்கறிகளைக் கொண்டு செல்லப் பயன்படுகிறது. சமீபத்தில் இரயில்வே *கான்ராஜ்* எனப்படும் சரக்கு இராஜதானி இரயில் சேவையைத் தொடங்கியது. இதன் மூலம் சரக்கு இரயிலுக்கு அதிக முன்னுரிமை கொடுத்து விரைவாக இடம்பெயர்க்கப் படுகிறது. இச்சேவையின் மூலம் அதிக பட்சம் 100 கி. மீ. வேகத்தில் 4700 டன் சரக்கை இடம்பெயர்க்கப்பட முடியும்.
# இந்திய இரயில்வே

## புறநகர் இரயில் சேவை

பல நகரங்கள் தங்களுக்கென தனியான புறநகர் ரயில் வலையமைப்புகளைக் கொண்டுள்ளன. புறநகர் இரயில் சேவை, தற்போது இந்தியாவில் தில்லி, மும்பை,சென்னை, கொல்கத்தா, புனே, மற்றும் ஹைதராபாத் ஆகிய நகரங்களில் இயக்கப்படுகிறது. புனேவும் ஹைதராபாத்தும் தங்களுக்கென தனி இரயில்பாதைகளைக் கொண்டிருக்காமல் நீண்டதூர இரயில்களின் இரயில்பாதைகளைப் பகிர்ந்து கொள்கின்றன. புது தில்லியில் புது தில்லி மெட்ரோ இரயிலும் கொல்கத்தாவில் கொல்கத்தா மெட்ரோ இரயிலும் இயங்கி வருகின்றன.  
புறநகர் இரயில்கள் பொதுவாக 15 பெட்டிகளையும் மின்சார என்ஜின்களை இருபுறமும் கொண்டிருக்கும். மும்பை இரயில்கள் நேர் மின்சாரத்திலும் மற்றவை மறு மின்சாரத்திலும் இயங்குகின்றன. சாதாரணமாக ஒரு பெட்டியில் 96 பயணிகள் பயணிக்கலாம் எனினும் முக்கிய சமயங்களில் பயணிப்போரின் எண்ணிக்கை இரண்டு அல்லது மூன்று மடங்காக இருக்கிறது.  
மும்பையின் இரயில் போக்குவரத்து மேற்கு மற்றும் மத்திய இரயில்வேயினால் சேர்ந்து நிர்வகிக்கப் படுகிறது. இது மொத்தம் மூன்று பாதைகளைக் கொண்டுள்ளது. இவற்றில் ஒன்று மேற்கு இரயில்வேயினாலும் மற்றவை மத்திய இரயில்வேயினாலும் நிர்வகிக்கப் படுகின்றன. கொல்கத்தா இரயில்வேயானது நிர்வாக ரீதியாக மண்டல இரயில்வேயின் தகுதியில் இருப்பினும் இது எந்த இரயில்வே மண்டலத்தின் கீழும் வருவதில்லை.
தில்லி புறநகர் இரயிலின் முதற்கட்டப்பணிகள் மட்டுமே தற்போது பயன்பாட்டில் உள்ளது. இது தற்போது விரிவாக்கப்பட்டு வருகிறது. பெங்களூர் நகரத்தில் இத்திட்டம் பரிசீலனையில் உள்ளது.
# இந்திய இரயில்வே

## குறிப்பிடத்தக்க தொடர்வண்டிகளும் சாதனைகளும்

டார்ஜிலிங் இமாலய இரயில் யுனெஸ்கோவினால் உலகப்பிரசித்தி பெற்ற தளமாக அறிவிக்கப்பட்டுள்ளது.இந்த இரயில்பாதை மேற்கு வங்காளத்தின் சமவெளியான சிலிகுரியில் தொடங்கி தேயிலை தோட்டங்களின் வழியாக டார்ஜிலிங் சென்றடைகிறது. இது கடல் மட்டத்திலிருந்து 7000 அடி உயரத்தில் அமைந்துள்ளது. நீலகிரி மலை இரயிலும் அத்தகைய சிறப்புப்பெற்ற மற்றொரு இரயிலாகும். இது இந்தியாவிலுள்ள பற்சக்கர அமைப்புக்கொண்ட ஒரே இரயில் பாதை ஆகும்.
மும்பையில் உள்ள சத்ரபதி சிவாஜி இரயில் முனையமும் இந்திய இரயில்வேயினால் இயக்கப்படும் இத்தகைய சிறப்பு பெற்ற இடமாகும்.  
ராஜஸ்தானில் ஓடும் *அரண்மனை இரயில்* சுற்றுலாவை மேம்படுத்த சிறப்பாக வடிவமைக்கப் பட்ட இரயிலாகும். மகாராஷ்டிர அரசும் இதைப் போல *டெக்கான் ஒடிஸி* என்னும் இரயிலை இயக்கியது. எனினும் இதற்கு போதிய வரவேற்பு இல்லாததால் இது பின்னர் நிறுத்தப் பட்டது. இந்தியா மற்றும் பாகிஸ்தான் ஆகியவற்றுக்கிடையே இயக்கப்பட்ட இரயிலின் பெயர் *சம்ஜௌதா விரைவு வண்டி* ஆகும். இது 2001-ஆம் ஆண்டு தற்காலிகமாக நிறுத்தப்பட்டது.  
மற்றொரு புகழ்பெற்ற இரயில் சேவை *மருத்துவமனை இரயில்* ஆகும். இது ஒரு நடமாடும் மருத்துவமனை. இது நாட்டின் கிராமப்பகுதிகளுக்கு சேவை புரிய தொடங்கப்பட்டது. இது நாட்டின் பல பகுதிகளுக்கும் சென்று அங்கு இரண்டு மாதங்கள் தங்கி சேவை புரிகிறது. இதில் ஒரு பெட்டி செயல் அறையாகவும் மற்றொன்று பொருட்கள் வைக்கவும் மற்ற இரண்டு நோயாளிகளுக்காகவும் பயன்படுத்தப் படுகின்றன.  
உலகிலேயே மிகப்பழமையான ஓடும் நிலையில் இருக்கும் நீராவி எஞ்சின் இந்திய இரயில்வேயின் *ஃபெயரி குவீன்* என்பதாகும். கரக்பூர் இரயில் நிலையமே உலகின் மிக நீளமான நடைபாதையைக் கொண்டுள்ள இரயில் நிலையமாகும். இதன் நீளம் 833 மீட்டர்களாகும். *டாய்* இரயில் பாதையிலுள்ள *கும்* இரயில் நிலையமே நீராவி எஞ்சின் செல்லும் மிக உயர்ந்த இரயில் நிலையமாகும்.  
இந்திய இரயில்வேயில் மொத்தம் 7,566 இரயில் எஞ்சின்களும் 37,840 பயணியர் பெட்டிகளும் 222,147 சரக்குப் பெட்டிகளும் உள்ளன. இதன் கீழ் மொத்தம் 6,853 இரயில் நிலையங்களும் 300 *யார்டுகளும்* 2,300 *கூட்சு ஷெட்களும்* 700 பழுதுபார்ப்பு மையங்களும் உள்ளன. இதில் மொத்தம் பணிபுரிபவர்கள் 1.54 மில்லியன் பேர்களாவர்.  
மிகச் சிறிய பெயர் கொண்ட இரயில் நிலையம் *இப்*; மிகப்பெரிய பெயர் கொண்ட இரயில் நிலையம் *ஸ்ரீ வெங்கடநரசிம்மராஜூவாரிபீடா*. இந்திய இரயில்வேயிலேயே மிக நீண்ட தூரம், மற்றும் மிக நீண்ட நேரம் பயணிக்கும் இரயில் கன்னியாகுமரி, ஜம்முதாவி ஆகியவற்றுக்கிடையே ஓடும் *ஹிம்சாகர்* விரைவுவண்டியாகும். இந்த இரயில் 3,745 கி.மீ. தூரத்தினை மொத்தம் 74 மணி55 நிமிடங்களில் ஓடிக் கடக்கிறது. வதோதரா மற்றும் கோட்டாவிற்கிடையே உள்ள 528 கி. மீ தொலைவினை *திருவனந்த புரம் ராஜதானி* இரயில் 6.5 மணிகளில் இடையில் எங்கும் நிற்காமல் கடக்கிறது. இதுவே இந்திய இரயில்வேயினால் இயக்கப்படும் நீண்ட இடைநில்லா சேவையாகும்.  
[பரிதாபாத்திலிருந்து ஆக்ரா விற்கு ஓடும்பொழுது *போபால் சதாப்தி விரைவு வண்டி* மணிக்கு 140 கி. மீ வேகத்தில் பயணிக்கிறது. இந்தியாவில் இரயிலின் அதிகபட்ச வேகமான 184 கி. மீ/ மணியானது 2000-ம் ஆண்டு சோதனை ஓட்டத்தின் போது அடையப்பட்டது.
# இந்திய இரயில்வே

## குறிப்பிடத்தக்க தொடர்வண்டிகளும் சாதனைகளும்

### டிரெய்ன் 18

டிரெய்ன் 18 இந்தியாவில் 2018 ஆம் ஆண்டு தயாரிக்கப்பட்ட அதிவேக விரைவு வண்டி. சோதனை ஓட்டத்தின் போது மணிக்கு 180 கி.மீ வேகத்தில் சென்று சாதனை படைத்தது. இது 2019 பிப்பிரவரியில் இருந்து வந்தே பாரத் என்னும் பெயரில் காசிக்கும் தில்லிக்கும் இடையே இயக்கப்படுகின்றது.
# இந்திய இரயில்வே

## நிர்வாக அமைப்பு முறை

இந்திய இரயில்வே, இந்திய அரசின் இரயில்வே அமைச்சகத்தின் மூலம் கட்டுப்படுத்தப்படும் ஒரு பொதுத்துறை நிறுவனமாகும். தற்போதைய நிலையில் இத்துறைக்கான முக்கிய அமைச்சர் ஒருவரும், அவருடன் இணை அமைச்சர்கள் இருவரும் இருக்கின்றனர். இவர்களுக்கு கீழ் ஆறு உறுப்பினர்களும் ஒரு தலைவரையும் கொண்ட இரயில்வே வாரியம் செயல்படுகிறது.  
மொத்தமுள்ள 16 மண்டலங்களும் தத்தம் பொது மேலாளர்கள் மூலம் இரயில்வே வாரியத்திற்கு நேரடியாக எடுத்துரைக்கின்றன. இந்த மண்டலங்கள் மேலும் கோட்டங்களாகப் பிரிக்கப்பட்டுள்ளன. இவற்றை கோட்ட மேலாளர்கள் கட்டுப்படுத்துகின்றனர்.  
மேலும் பொறியியல், இயந்திரவியல் போன்ற துறைகளின் அதிகாரிகள் கோட்ட மேலாளர்களின் கட்டுப்பாட்டில் இயங்குகின்றனர். மேலும் இவர்களே தொடர்புடைய துறையின் சொத்துக்களை நிர்வகிக்கின்றனர். இவர்களுக்கு கீழ் நிலைய அதிகாரிகள் இயங்குகின்றனர். நிலைய நிர்வாகமும் அந்நிலையத்தின் கட்டுப்பாட்டில் உள்ள பகுதிகளில் இரயில் போக்குவரத்தினைக் கட்டுப்படுத்துவதும் இவர்களின் பணியாகும்.  
இரயில்வே மண்டலங்கள் மட்டுமின்றி இன்னும் பல பொதுத்துறை நிறுவனங்களும் இரயில்வே அமைச்சகத்தால் கட்டுப்படுத்தப்படுகின்றன. அவையாவன:  
- இந்திய சமையல் மற்றும் சுற்றுலா நிறுவனம்
- கொண்கன் இரயில்வே நிறுவனம்.
- இந்திய இரயில்வே நிதி நிறுவனம்.
- இரயில்வே தகவல் மையம்.
- மும்பை இரயில் விகாஸ் மையம்.
- இரயில்டெல் நிறுவனம்.
- ரைட்ஸ் நிறுவனம்.
- இர்கான் இன்டர்நேஷனல் நிறுவனம்.
# இந்திய இரயில்வே

## இரயில்வே வரவு செலவு மற்றும் நிதி

இரயில்வே நிதிநிலை அறிக்கையில் புதிய இரயில்களை அறிமுகப்படுத்தல், பழைய வழித்தடங்களை மாற்றியமைத்தல், நவீனமயமாக்கல் மற்றும் பயணிகள் மற்றும் சரக்கு கட்டணங்கள் போன்றவை அறிவிக்கப்படுகின்றன. இரயில்வேயின் திட்டங்கள் மற்றும் கொள்கைகள் நாடாளுமன்றத்தில் விவாதிக்கப் படுகின்றன. இரயில்வே அறிக்கையானது மக்களவையில் பெரும்பான்மையோரால் ஆதரிக்கப் படவேண்டும். மாநிலங்களவை ஆலோசனைகள் வழங்குமெனினும் அவை திட்டங்களைக் கட்டுப்படுத்தாது. அரசின் மற்ற வரவு செலவுகளைப் போலவே இரயில்வேயின் வருமானத்திற்கும் தணிக்கைக் கட்டுப்பாடு உள்ளது. இந்திய இரயில்வேயின் லாப, நட்டங்களை அரசே ஏற்றுக்கொள்கிறது.  
1924-ல் ஏற்படுத்தப்பட்ட புதிய மரபின் படி இரயில்வே நிதி அறிக்கையானது பொது நிதியறிக்கக்கு இரண்டு தினங்களுக்கு முன்னதாகவே மத்திய இரயில்வே அமைச்சரால் ஃபிப்ரவரி 26-ம் தேதி வாக்கில் சமர்பிக்கப் படுகிறது. இவ்வறிக்கை பாராளுமன்றத்தில் தனியாக வழஙப் பட்டாலும் இதன் வரவு செலவுகளும் பொது நிதியறிக்கையில் சேர்க்கப் படுகின்றன. இது அரசின் ஒரு பகுதியாக இருப்பதால் இவ்வாறு செய்யப்படுகிறது. மேலும் இது இரயில்வேயின் எதிர்காலத் திட்டங்களையும் உரைக்கிறது.  
இரயில்வேயின் கொள்கை உருவாக்கம் மற்றும் கட்டுப்பாடு போன்றன இரயில்வே வாரியத்தால் செயல்படுத்தப் படுகின்றன. இவ்வாரியமானது Chairman, நிதி ஆணையர், பொறியியல், இயந்திரவியல், மற்றும் பல துறைகளில் செயல் உறுப்பினர்களால் இயக்கப்படுகிறது. 2005 நிதிநிலை அறிக்கையின் படி, இந்திய இரயில்வே 46,635 கோடி ரூபாய்களை வருவாயாகப் பெற்றுள்ளது. இது கணிக்கப்பட்ட தொகையை விட 1,838 கோடி ரூபாய் அதிகமாகும். கடந்த ஆண்டு சரக்கு போக்குவரத்தின் மூலம் கிடைத்த வருமானம் 28,745 கோடி ரூபாயிலிருந்து 30,450 கோடி ரூபய்களாக அதிகரித்துள்ளது. இயக்கச் செலவினங்கள் 400 கோடி உயர்ந்தன. நிதி இருப்பு 6,963 கோடி ரூபாயாக இருந்தது. சரக்குப் போக்குவரத்து 7.67% உயர்ந்து 580 மில்லியன்டன்னிலிருந்து 600 மில்லியன் டன்னாக உயர்ந்தது.  
பயணிகள் வருவாயில் மொத்தம் 20% உயர்வகுப்புகளான குளிரூட்டப்பட்ட வகுப்புகளிலிருந்தே கிடைக்கின்றன. கடந்த ஆந்டு மொத்த பயணிகள் வருகை 7.5% அதிகரித்தது. 2005–2006 நிதியாண்டின் முதல் இரண்டு மாதங்களில் பயணிகள் போக்குவரத்து வளர்ச்சி 10 சதவீதமும் வருவாய் வளர்ச்சி 12 சதவீதமும் வளர்ந்தது
# இந்திய இரயில்வே

## இந்திய இரயில்வேயின் பிரச்சினைகள்

### விபத்துகள்

விபத்துகள் இந்திய இரயில்வேயின் மிக முக்கியமான பிரச்சினையாகும். சராசரியாக ஆண்டுக்கு 300 விபத்துகள் ஏற்படுகின்றன. தடம் புரள்தல் அடிக்கடி ஏற்படுகிறது. சமீப காலங்களில் தடம்புரள்தல், ரயில்கள் மோதல் போன்ற விபத்துக்கள் குறைவாக இருப்பினும் மக்கள் கூட்டம் நிறைந்த பகுதிகளில் மனிதர்கள் அடிபட்டு இறக்கின்றனர். இந்திய இரயில்வேயின் அளவினைக் கருத்தில் கொள்ளும் போது விபத்துக்களை முற்றிலும் ஒழிப்பது கடினம் எனினும் முடிந்த அளவு குறைக்க இரயில்வே முயன்று வருகிறது. பெரும்பாலான விபத்துக்களுக்கு (83%) மனிதத்தவறுகளே காரணமாகும். கொங்கண் இரயில்வே பாதையில் மழைக்காலங்களில் அடிக்கடி ஏற்படும் நிலச்சரிவுகள் விபத்துக்களுக்கு காரணமாகின்றன. இரயில்வே எதிர்கொள்ளும் மற்ற பிரச்சினைகளாவன நவீனமயமாக்கப்படாத தகவல் தொடர்பு முறைகள், சமிக்ஞைக்கருவிகள் மற்றும் பாதுகாப்புக் கருவிகள் ஆகியவை. இந்திய விடுதலைக்கு முன்பு கட்டப்பட்ட பாலங்களையும் நூற்றாண்டுப் பழமையான தண்டவாளங்களையும் அடிக்கடி பழுதுபார்க்க வேண்டியிருக்கிறது.
# இந்திய இரயில்வே

## இந்திய இரயில்வேயின் பிரச்சினைகள்

### கூட்ட நெரிசல்

மக்கள் கூட்ட நெரிசல் மற்றொரு முக்கியமான பிரச்சினையாகும். முன்பதிவு செய்யப்படாத பொதுப்பெட்டியானது எப்போதும் குறிப்பிடப்பட்ட அளவை மீறி பயணிகளை ஏற்றிச் செல்கிறது. திருவிழாக் காலங்களில் காத்திருப்புப் பட்டியலைத் தவிர்க்க இருக்கைகள் இரண்டு மாதங்களுக்கு முன்கூட்டியே பதிவு செய்யப்பட வேண்டும். அத்தகைய சமயங்களில் முன்பதிவு இருக்கைகளில் மற்றவர்கள் அத்துமீறி நுழைவதும் நடக்கிறது.  
அரசியல் காரணங்களுக்காகவும் மற்றும் பொது மக்களின் எதிர்ப்பு காரணமாகவும் பயணிகள் பயணச்சீட்டின் விலை உயர்த்தப்படுவதில்லை. அவை இரயில்வேயின் மற்ற வருவாய்களின் மூலம் சமன் செய்யப்படுகின்றன. இந்நிலை இரயில்வேயின் நவீன மயமாக்கலுக்குத் தடையாக உள்ளது.
# இந்திய இரயில்வே

## இந்திய இரயில்வேயின் பிரச்சினைகள்

### சாலை - இரயில்பாதை சந்திப்புகள்

பல இடங்களில் பயண நேரத்தை மிச்சப்படுத்துவதற்காக நடை பயணிகளும், வாகனங்கள், மிதிவண்டி ஓட்டிகளும் இரயில் வரும் நேரத்தில் இரயில் பாதையை கடப்பதால் விபத்துகள் ஏற்பட ஏதுவாகிறது. போதுமான பாலங்கள் இல்லாததும் மக்களுக்கு வசதியான இடத்தில் அவை இல்லாமலிருப்பதும் விபத்துக்கள் காரணங்களாக சொல்லப்படுகிறது. பெரும்பாலான இரயில் தடங்கள் வேலி இடப்படாததால் அத்துமீறி நுழைதல் சாதாரணமாக நடைபெறுகிறது. கிராமப்புறங்களில் கால்நடைகளும் மற்ற விலங்குகளும் தண்டவாளங்களில் கடந்து செல்வதால் வேகமாக வரும் வண்டிகளுக்கு பாதுகாப்பு அச்சுறுத்தல்களை ஏற்படுத்துகின்றன.
# இந்திய இரயில்வே

## இந்திய இரயில்வேயின் பிரச்சினைகள்

### சுகாதாரம்

சுகாதாரம் மற்றொரு முக்கியமான பிரச்சினையாகும். இரயில்வே வலையமைப்பு மிகப்பரந்து இருப்பதும் இரயில்கள் குறைந்த வேகத்தில் நகர்வதும் பயணத்தினை மிக நீண்ட நேரம் தாமதப்படுத்துகிறது. இந்திய இரயில்களில் இருக்கும் கழிப்பறைகள் கீழே திறந்த வெளியாக இருக்கும் வகையினைச் சேர்ந்தவை. எனவே கழிவுகள் அதற்கென பெட்டிகள் ஏற்படுத்தப் பட்டு சேகரிக்கப் படாமல் தரையில் வீழ்கின்றன. இதனால் இரயில்கள் நிற்கும் இரயில் நிலையங்களில் சுகாதாரக்கேடு ஏற்படுகிறது. மேலும் அதிகமானோர் பயன்படுத்துவதால் கழிப்பறைகளும் மிக மோசமான நிலையில் உள்ளன. தற்போது இரயில்வே சூழலுக்கு தீங்கு விளைவிக்காத கழிப்பறைகளை அறிமுகப்படுத்த ஆலோசித்து வருகிறது. இது நாட்டின் சுகாதார வசதிகளை மேம்படுத்த உதவும் காரணிகளில் ஒன்றாக விளங்கும்.
# இந்திய இரயில்வே

## இந்திய இரயில்வேயின் பிரச்சினைகள்

### கோவிட்-19 இன் விளைவுகள்

முன்பில்லாத வகையில், மார்ச் 24 அன்று பிரதமரால் அறிவிக்கப்பட்ட ஊரடங்கை அடுத்து, 13,523 தொடருந்துகளின் சேவையை, 21 நாட்களுக்கு இரயில்வே நிறுவனம் நிறுத்தியது. இருப்பினும் சரக்கு தொடருந்துகள், இந்த காலகட்டத்தில் தொடர்ந்து இயக்கப்பட்டன. 167 ஆண்டு வரலாற்றில் தொடருந்துகள் நிறுத்தப்படுவது, இதுவே முதல் முறையாகும்.
# இந்திய இரயில்வே

## இதையும் காண்க

இந்தியாவிலுள்ள தொடருந்து நிலையங்கள்
# கூவம்

**கூவம்** சென்னை நகரில் பாயும் மூன்று ஆறுகளில் ஒன்று, அடையாறு, கொற்றலை ஆறு ஆகியவை மற்ற இரு ஆறுகள். ஒரு காலகட்டத்தில் தூய நீர் ஓடிய இந்த ஆற்றில் மீன் பிடி தொழிலும் படகுப் போட்டிகளும் நடைபெற்றன. இன்று சென்னை நகரின் மக்கள் தொகைப் பெருக்கத்தின் விளைவாக மாசு நிறைந்த ஆறாக ஓடுகிறது. இந்த ஆறு மொத்தம் 72 கி.மீ ஓடுகிறது. புறநகரில் 40 கிலோமீட்டரும், நகருக்குள் 18 கிலோமீட்டரும் ஓடுகிறது. 2004 திசம்பர் சுனாமியின் போது இந்த ஆறு ஒரு வடிகாலாகச் செயல்பட்டதால் சென்னை நகரம் அதிக பாதிப்புக்கு உள்ளாகாமல் தப்பித்தது. சுனாமியின் போது ஆற்றின் கழிமுகப்பகுதியின் அசுத்தம் நீங்கியது. தொடர்ந்து மூன்று நாட்களுக்கு எப்போதும் கறுப்பாக தெரியும் தண்ணீர் கண்ணாடி போல் மின்னியது. ஆனால் சுனாமி முடிந்த சில வாரங்களுக்குள் பழைய நிலைக்குத் திரும்பியது.
# கூவம்

## தோற்றம்

கூவம் ஆறு சென்னையிலிருந்து 75 கிலோ மீட்டர் தொலைவில் உள்ள திருவள்ளூர். மாவட்டத்தில் உள்ள கேசாவரம் எனும் சிற்றூரில் கல்லாறின் கிளையாறாக உருவாகிறது. கூவம் ஆறு உருவாகும் இடத்தில் பாடல் பெற்ற சைவத் தலமான தக்கோலம் (திருவூறல்) அமைந்துள்ளது. இங்கு உருவாகும் இந்த ஆறு சென்னை நேப்பியர் பாலம் அருகே கடலில் கலக்கிறது. ஆற்றின் நீர்பிடிப்பு பகுதி 400 சதுரகிலோமீட்டர். ஆற்றுப் படுக்கையின் அகலம் 40 முதல் 120 மீட்டர் வரை. ஆற்றின் அதிகபட்ச கொள்ளளவு நொடிக்கு 22,000 கன அடி ஆகும். 2005 ஆண்டில் ஆற்றில் வெள்ளம் வந்தபோது ஆற்றில் ஓடிய தண்ணீர் 21,500 கன அடி.
# அடையாறு (ஆறு)

**அடையார் ஆறு** *(Adayar River)* இந்தியாவின் தமிழ்நாட்டிலுள்ள சென்னை நகரில் ஓடும் மூன்று ஆறுகளில் ஒன்று ஆகும். காஞ்சிபுரம் மாவட்டத்தில் உள்ள செம்பரம்பாக்கம் ஏரிக்கு அருகில் மணிமங்கலத்தில் உருவாகும் இந்த ஆறு சென்னையில் உள்ள அடையாறு பகுதில் வங்காள விரிகுடாவில் கலக்கிறது. 42.5 கிலோமீட்டர் அல்லது 26.4 மைல் நீளம் கொண்ட இந்நதி சென்னையின் சுற்றுச்சூழல் கழிமுக அமைப்புக்கு பங்களிக்கிறது. அதிக மாசு அளவு இருந்தபோதிலும், படகு மற்றும் மீன்பிடித்தல் இந்த ஆற்றில் நடைபெறுகிறது. நகரத்தின் மழைநீர், சிறிய ஓடைகள் நீர், ஏரிநீர், போன்ற இடங்களிலிருந்து வரும் உபரி நீர் இந்த ஆற்றில் கலக்கிறது. சுமார் 860 சதுர கிலோமீட்டர்கள் அல்லது 331 சதுரமைல் பரப்புள்ள நகரத்திலிருந்து பெரும்பாலான கழிவுகள் இந்த நதியில் வடிகட்டப்படுகின்றன.
# அடையாறு (ஆறு)

## தோற்றமும் பயணமும்

ஸ்ரீபெரும்புதூர் தாலுகாவில் உள்ள மணிமங்கலம் கிராமத்திற்கு அருகிலுள்ள மலாய்பட்டு தொட்டியில் (80.00 ° தீர்க்கரேகை மற்றும் 12.93 ° அட்சரேகை) இந்நதி தொடங்குகிறது. சென்னையின் த்திற்கு அருகே மேற்கு திசையில் 15 கிலோமீட்டர் தொலைவில் இந்த பகுதி உள்ளது. செம்பரம்பாக்கம் ஏரியிலிருந்து நீர் ஆற்றில் சேரும் இடத்திலிருந்து மட்டுமே இது ஒரு நீரோடையாகத் தோன்றத் தொடங்குகிறது. இது காஞ்சீபுரம், திருவள்ளூர் மற்றும் சென்னை மாவட்டம் வழியாக சுமார் 42.5 கிலோமீட்டர்கள் (26.4&nbsp;mi) ஆறாக ஓடி சென்னை ரில் உள்ள வங்காள விரிகுடாவில் கலக்கிறது. இங்கே இது ஒரு முகத்துவாரத்தை உருவாக்குகிறது, இது அடையார் பாலத்திலிருந்து கடலின் விளிம்பில் உள்ள மணற்பிரதேசம் வரை நீண்டுள்ளது, இடையில் சில சிறிய தீவுகள் உள்ளன. இந்த முகத்துவாரம் பலவகையான பறவைகளை ஈர்க்கிறது. சுமார் 120 எக்டேர்கள் (300 ஏக்கர்கள்) கொண்ட இந்த முகத்துவாரம் 1987 ஆம் ஆண்டில் பாதுகாக்கப்பட்ட வனவிலங்கு காப்பகமாக மாற்றப்பட்டது. இந்த நதி தன் வாய்க்கு அருகே ஒரு சிறிய உபநதியை உருவாக்குகிறது, இது அடையார் நதி அழைக்கப்படுகிறது, இந்த சிற்றோடை ஒரு இயற்கை கால்வாயாகும். இக்கால்வாய் அலை நீரை மீண்டும் கடலுக்குள் கொண்டு செல்கிறது.
# அடையாறு (ஆறு)

## புவியியல்

அடையாறு நதியின் ஆழம் மேற்புறப் பகுதிகளில் சுமார் 0.75 மீட்டர்கள் வரையும் கீழ்ப்புறப்பகுதிகளில் சுமார் 0.5 மீட்டர்கள் வரையும் மாறுபடுகிறது. ஆற்றின் நீர்ப்பிடிப்பு பகுதி சுமார் 530 சதுர கிலோமீட்டர்கள் (200 சதுர மைல்) ஆகும். ஆற்றுப்படுகை 10.5 மீட்டர் முதல் 200 மீட்டர் வரை அகலம் கொண்டதாக உள்ளது. சென்னை பெருநகரப் பகுதியில் அடையாறு ஆறு சுமார் 24 கிலோமீட்டர் தொலைவுக்குப் பாய்கிறது. இதில் கடலுடன் சேர்வதற்கு முன் சென்னை மாவட்டத்திற்குள் பாயும் 15 கிலோமீட்டர் தொலைவும் அடங்கும். ஆண்டுதோறும் அடையாறு ஆறு 190 முதல் 940 மில்லியன் கனசதுர மீட்டர் தண்ணீரை வங்கக் கடலுக்குள் அனுப்புகிறது. செப்டம்பர் முதல் டிசம்பர் வரையிலான வடகிழக்கு பருவமழை காலத்தில் ஆண்டு சராசரியை விட 7 முதல் 33 மடங்கு அதிகமான தண்ணீரை அடையாறு ஆறு வங்கக் கடலுக்குள் வெளியேற்றுகிறது. 40 குளங்களில் இருந்து பெறும் உபரி தண்ணீர் ஆற்றின் வழியாக ஓடுகிறது.  
ஆற்றின் தற்போதைய தண்ணீர் வெளியேற்றம் நொடிக்கு 39000 கன அடியாகும். அதே நேரத்தில் எதிர்பார்க்கப்படும் வெள்ள வெளியேற்ற திறன் நொடிக்கு 60000 கன அடிகளாகும். 2005 ஆம் ஆண்டைய வெள்ளத்தின் போது அடையாறு ஆற்றில் நொடிக்கு 55000 கன அடி தண்ணீர் வெளியேற்றம் இருந்தது.
# அடையாறு (ஆறு)

## சூழலியல்

அடையாறு ஆற்றின் நதி முகத்துவாரம் உபநதி அவற்றின் தெற்குப் பகுதியில் உள்ள பிரம்மஞான சபை ஆகியவை பல ஆண்டுகளாக புலம்பெயர்ந்த மற்றும் தாயகப் பறவைகளுக்கு ஒரு புகலிடமாக உள்ளன. குறைந்த உப்புத்தன்மை, நல்ல தங்குமிடம் மற்றும் அடையர் சிற்றோடையில் அதிக மிதப்புகள் கிடைப்பது போன்ற நதி முகத்துவாரத்தின் சுற்றுச்சூழல் நிலைமைகள் மீன்களுக்கு ஒரு நல்ல நாற்றங்காலாக செயல்படுகின்றன. சிற்றோடைக்கு உள்ளேயும் வெளியேயும் அலை நீரின் ஓட்டம் படகுகளை எளிதில் பயணிக்க அனுமதித்தது. எனவே இது மீன்பிடித்தலை ஊக்குவிக்கிறது. இங்கு மீன் வர்த்தகத்தின் செழிப்பான பொருளாதாரம் இருந்தது. இருப்பினும், நகரத்தின் கழிவுநீர் மற்றும் அதன் பல்வேறு தொழில்களில் இருந்து வெளியேறும் கழிவுகள் சில காலம், ஆற்றில் கலந்து இப்பகுதியின் உயிரியல் நடவடிக்கைகள் பாதிக்கப்பட்டன. மாசுபாடு மற்றும் மானுடவியல் நடவடிக்கைகள் காரணமாக இந்த எண்ணிக்கை குறைந்து வருகின்ற போதிலும், அவை மேலும் நூற்றுக்கணக்கான பறவைகளை ஈர்க்கின்றன. சில ஆண்டுகளுக்கு முன்பே பிரம்மஞான சபை சுற்றுச்சூழல் கண்காணிப்பு தொடர்பான அதிரடி துவக்கமாக அறக்கட்டளையால் தொகுக்கப்பட்ட 'அடையாறு பறவைகள் பற்றிய ஒரு குறுவட்டை வெளியிட்டது. முன்மொழியப்பட்டுள்ள அடையாறு பூங்கா துடிப்பான சூழல் அமைப்பை மீட்டெடுப்பதில் முதன்மையானதாக இருக்கலாம்.
# அடையாறு (ஆறு)

## அடையாறு ஆறு சீரமைப்புப் பணிகள்

அடையாறு ஆற்றின் முதல் 25.4 கி.மீ. நீளம் வரையிலான இரண்டாம் கட்ட சீரமைப்பு பணிகள் 90 கோடி ரூபாய் செலவில் 2020 ஆம் ஆண்டு மார்ச்சு மாதத்தில் முடிய உள்ளது.  
பாலத்திற்குக் கீழே அடையாறு ஆறு]]
# அடையாறு (ஆறு)

## முக்கிய இடங்கள்

பிரம்மஞான சபை, சென்னை படகு சங்கம், அண்ணா பல்கலைக்கழகம், தென்றல் ஆகிய முக்கிய நிறுவனங்கள் அடையாறு ஆற்றின் கரையில் அமைந்துள்ளன.
# காஞ்சிபுரம்

**காஞ்சிபுரம்**, அல்லது **காஞ்சீபுரம்** (*Kancheepuram*) அல்லது **காஞ்சி**, இந்தியாவில், தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும். இது *கோவில் நகரம்*, *ஆயிரம் கோவில்களின் நகரம்*, *திருவிழாக்களின் நகரம்* என்று பலவாறு அழைக்கப்படுகிறது. இது பாலாறு மற்றும் வேகவதி ஆறுகளின் கரையில் அமைந்துள்ளது.  
முக்தி தரும் ஏழு நகரங்களில் ஒன்றான காஞ்சிபுரத்தில் பல கோயில்கள் உள்ளன. ஆயிரம் கோயில்களின் நகரமான காஞ்சியில், காமாட்சியம்மன் கோயில், ஏகாம்பரநாதர் கோயில், வரதராஜபெருமாள் கோயில், கைலாசநாதர் கோயில், கச்சபேசுவரர் கோயில் ஆகிய கோயில்கள் முக்கியமானவை. இவ்வாலயங்களில் சாக்தர், சைவர், வைணவர் எனப் பலவேறு சமயப் பிரிவினரும் வந்து தரிசித்திட வழிவகுத்து இந்து சமயத்திற்குச் சிறப்புச் சேர்க்கின்றன. தமிழகத்தின் முன்னாள் முதலமைச்சர் பேரறிஞர் அண்ணா பிறந்த நகரமாகும். ஆகத்து 24, 2021 அன்று, காஞ்சிபுரத்தை மாநகராட்சியாக, தமிழக முதல்வர் மு. க. ஸ்டாலின் அறிவித்தார்.
# காஞ்சிபுரம்

## வரலாறு

காஞ்சி நகரம் தென்னிந்தியாவின் மிகவும் பழமையான நகரங்களில் ஒன்றாகும். காஞ்சி நகரம் பற்றிய குறிப்புகள் சங்கஇலக்கியப் பாடல்களில் பலவிடங்களில் இருக்கின்றன. சுமார் 2500 ஆண்டுகளுக்கு முன் தொண்டைமான் இளந்திரையன், காஞ்சி நகரத்தை ஆண்டதைப் பரிபாடல் மூலம் அறிய முடிகின்றது. பொ.ஊ.மு. இரண்டாம் நூற்றாண்டிலேயே பதஞ்சலி முனிவரால் காஞ்சி குறிப்பிடப் பெறுகிறது. பொ.ஊ. 2-ஆம் நூற்றாண்டு காலச் சங்கவிலக்கியமான மணிமேகலைக் காப்பியத்திலும் இந்நகர் குறிப்பிடப்படுகிறது. பொ.ஊ. 4-ஆம் நூற்றாண்டு முதல் 9-ஆம் நூற்றாண்டு வரை பல்லவர்களின் தலைநகராக விளங்கிய காஞ்சிபுரம், கலையிலும், தமிழ் மற்றும் சமற்கிருத மொழிகளின் கல்வியிலும் சிறந்து விளங்கியது. பல்லவர்கள் ஆட்சிக்கு முன் சென்னை, வேலூர், திருவண்ணாமலை, திருவள்ளூர் ஆகிய தற்கால மாவட்டங்களை உள்ளடக்கிய தொண்டை மண்டலத்தின் தலைநகராக விளங்கியது. பல்லவர்கள் ஆட்சிக்காலத்தில் காஞ்சிபுரம் அதன் தலைநகராக உச்சப்புகழினை அடைந்தது.  
"நகரேஷூ காஞ்சி" - "நகரங்களுள் காஞ்சி" எனக் குறிப்பிட்டுச் சொல்லும் அளவிற்குப் பண்டைக்காலத்தில் புகழ் பெற்று விளங்கிய நகரம் காஞ்சி. பண்டைக் காலத்தில் இந்நகரம் வில் வடிவில், வேதவதி ஆறு எல்லையாய் அமைய, நிர்மாணிக்கப்பட்டதாகக் குறிப்புகள் உள்ளன. சீன வரலாற்று ஆசிரியர் யுவான் சுவாங் இந்நகரத்திற்குப் பயணம் மேற்கொண்டார். அவரது குறிப்பின்படி காஞ்சி நகரம் 6 மைல் சுற்றளவிற்குப் பரந்து விரிந்து இருந்தது எனவும், மக்கள் கல்வி, வீரத்தில் சிறந்து விளங்கியதாகக் குறிப்பிட்டுள்ளார். மேலும் அவர் காஞ்சி நகரத்திற்கு கௌதம புத்தர் வருகை புரிந்தார் என்று கூறியுள்ளார்.  
புகழ் பெற்ற கைலாசநாதர் கோயிலை எட்டாம் நூற்றாண்டில் பல்லவ மன்னன் நரசிம்மன் ஜெயசிம்மன் கட்டத் துவங்கிட, அவரது மகன் மகேந்திர வர்மனால் அப்பணி தொடரப்பட்டது. பின்னர், நந்திவர்மன் பல்லவமல்லன், பரமேஸ்வர விண்ணகரம் என்னும் விஷ்ணு ஆலயத்தைக் கட்டினார். அதே மன்னனே, தற்காலிகமாகச் சமணச் சமயத்தைச் சார்ந்திருந்தபோது, சமணப் பாரம்பரியம் காஞ்சியில் வளரப் பங்காற்றினார். சமண ஆலயங்களும் காஞ்சியில் செழித்தன.  
பத்தாம் நூற்றாண்டில் பிற்காலச் சோழர்களின் கட்டுப்பாட்டில் காஞ்சி வந்தது. பதின்மூன்றாம் நூற்றாண்டு வரை ஆட்சி புரிந்த சோழர் காலத்திலும், இவர்களுக்குப்பின் ஆட்சி புரிந்த விஜயநகர ஆட்சியிலும் புதிய ஆலயங்களின் கட்டுதலும், ஆலயங்களின் விரிவுபடுத்தலும் மேற்கொள்ளப்பட்டன. ஏகம்பரநாதர் கோயிலுக்குக் கிருஷ்ணதேவ ராயர் கோபுரம் கட்டித் தந்தார். விஜயநகர ஆட்சி வீழ்ந்தபின், காஞ்சியில் பெருங்குழப்பம் நிலவியது. பாரதநாடு முழுதும் இந்துக் கோயில்கள் சூறையாடப்பட்ட இருண்ட காலம் அது. காஞ்சியிலும் அதன் எதிரொலியினால், வரதராஜ பெருமாள் கோயில், காமாட்சி அம்மன் கோயில் போன்ற கோயில்களில் உற்சவ மூர்த்திகள் மறைத்து வைக்கப்பட்டன.  
ஆங்கிலேயர்களின் வருகைக்குப்பின் ஏற்பட்ட போரில் இராபர்ட் கிளைவ், ஏகாம்பரநாதர் கோயிலைத் தனது கோட்டையாகவே பயன்படுத்திக் கொண்டார். இராபர்ட் கிளைவ், வரதராஜ பெருமாள் கோயிலுக்கு ஆபரண நகைகள் பலவும் வழங்கி இருக்கிறார். காஞ்சிபுரம் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# காஞ்சிபுரம்

## புவியியல்

இவ்வூரின் அமைவிடம் ஆகும். இது சென்னைக்கு தென்மேற்கே 72 கி.மீ. (45 மைல்) தொலைவில் அமைந்துள்ளது, இது பாலாறு ஆற்றின் துணை நதியான வேகவதி ஆற்றின் கரையில் உள்ளது. இந்த நகரம் 11.6 ச.கி.மீ (4.5 ச.மை) பரப்பளவைக் கொண்டுள்ளது மற்றும் கடல் மட்டத்திலிருந்து 105 மீட்டர் (345 அடி) உயரத்தில் இருக்கின்றது. காஞ்சிபுரத்தைச் சுற்றியுள்ள நிலம் தட்டையானது மற்றும் தெற்கு மற்றும் கிழக்கு நோக்கி சாய்ந்துள்ளது. இப்பகுதியில் உள்ள மண் பெரும்பாலும் களிமண் மற்றும் மணல் ஆகியவற்றைக் கொண்டுள்ளது, இவை கட்டுமானத்திற்கு பயன்படுத்த ஏற்றவை ஆகும்.
# காஞ்சிபுரம்

## பொருளாதாரம்

### காஞ்சிப்பட்டு

காஞ்சிபுரம் கைத்தறி நெசவுத் தொழிலுக்கும் மிகவும் புகழ் பெற்றது. இங்கு தயாரிக்கப்படும் காஞ்சிப் பட்டுப் புடவைகள் மிகவும் பிரபலமானவை. பரம்பரைப் பரம்பரையாகப் பட்டுப்புடவைகளை நெய்யும் நெசவாளிகள் இங்கு வாழ்கிறார்கள்.
# காஞ்சிபுரம்

## அறிஞர் அண்ணா நினைவுப் புற்றுநோய் மருத்துவமனை

பேரறிஞர் அண்ணாவின் நினைவாக அன்றைய தமிழக முதல்வர் மு. கருணாநிதியால் 1969-இல் காஞ்சிபுரம் ரெயில்வே சாலையில் புற்றுநோய் ஆராய்ச்சி மையம் அமைக்கப்பட்டது. பின்னர் 1974-இல் காஞ்சிபுரத்தினை அடுத்துள்ள காரப்பேட்டை என்ற இடத்தில் 43 ஏக்கர் பரப்பளவில் தமிழக முதல்வர் கருணாநிதியால் அறிஞர் அண்ணா நினைவுப் புற்றுநோய் மருத்துவமனை என்ற பெயரில் அடிக்கல் நாட்டப்பட்டு, 1981-ஆம் ஆண்டு புற்றுநோயாளிகளின் பயன்பாட்டிற்காகத் திறந்து வைக்கப்பட்டது. இம்மருத்துவமனையில் புற்றுநோய் கண்டறிதல், அந்நோய்க்குச் சிகிச்சை அளித்தல், நோய் குறித்த ஆராய்ச்சி உள்ளிட்டவைகள் நடைபெற்று வருகின்றன. தமிழகம் மட்டுமன்றி அண்மை மாநிலங்களான ஆந்திரா, கருநாடகம் மற்றும் கேரளாவிளிருந்தும் நோயாளிகள் பயன்பெறுகின்றனர். இந்தியாவிலேயே முதன் முறையாக இம்மருத்துவமனையில் எம். எஸ். சி. மருத்துவ இயற்பியற் படிப்பு வழங்கப்படுகிறது. சனவரி 20, 2010 அன்று அன்றைய துணை முதல்வர் மு. க. ஸ்டாலின் ரூ.10 கோடி மதிப்பிலான அதிநவீனப் புற்றுநோய்ச் சிகிச்சை மையத்தைத் தொடங்கி வைத்தார்.  
அடிப்படை சுகாதாரம் வசதி இல்லாத 19 ஆம் நூற்றாண்டில் காஞ்சிபுரம் அரசு மகப்பேறு மருத்துவமனையை ராஜா சர் சவலை ராமசாமி முதலியார் என்பவர் கட்டினர்.
# காஞ்சிபுரம்

## மக்கள் வகைப்பாடு

2011-ஆம் ஆண்டு மக்கட்தொகை கணக்கெடுப்பின்படி 45 நகராட்சி மன்ற உறுப்பினர்களையும், 41,807 குடும்பங்களையும் கொண்ட இந்நகரத்தின் மக்கட்தொகை 164,384 ஆகும். இந்நகரத்தின் எழுத்தறிவு 88.1% மற்றும் பாலின விகிதம் 1000 ஆண்களுக்கு 1,005 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15955 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். இவ்வூரில் செங்குந்த முதலியார், வன்னியர் மற்றும் ஆதிதிராவிடர் மக்கள் மிகுதியாக உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,833 மற்றும் 151 ஆகவுள்ளனர். 2011-ஆம் ஆண்டு மதவாரியானக் கணக்கெடுப்பின்படி, காஞ்சிபுரத்தில் இந்துக்கள் 93.38%, முஸ்லிம்கள் 5.24%, கிறிஸ்தவர்கள் 0.83%, சீக்கியர்கள் 0.01%, பௌத்தர்கள் 0.01%, சைனர்கள் 0.4%, 0.11% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.01% பேர்களும் உள்ளனர்.
# காஞ்சிபுரம்

## பாடற்றலம்

நாயன்மார்களாலும், ஆழ்வார்களாலும் பாடற்பெற்ற தலங்களில் காஞ்சிபுரமும் முக்கியமானதாகும். அப்பர், சுந்தரர் மற்றும் சம்பந்தரால் ஏகாம்பரநாதர் மீது திருமுறைகளைப் புனைந்துள்ளார்கள். சுந்தரர், தனது இடது கண்ணில் பார்வையினை இழந்தபின், இத்தலத்திற்கு வந்து பாடிப் பின் மீண்டும் அப்பார்வையினைப் பெற்றாராம். மாணிக்கவாசகர் தமதுத் திருவாசகத்தில் இத்தலத்தைப் பாடியுள்ளார். சாக்கிய நாயனார், திருக்குறிப்புத் தொண்ட நாயனார் மற்றும் ஐயடிகள் காடவர்கோன் நாயனார் ஆகிய நாயன்மார்கள் இத்தலத்திலேயே வாழ்ந்துள்ளார்கள்.
# காஞ்சிபுரம்

## திவ்யதேசங்கள்

ஆழ்வார்களானத் திருமங்கை ஆழ்வார், பூதத்தாழ்வார், பேயாழ்வார் நம்மாழ்வார் மற்றும் திருமழிசை ஆழ்வார் ஆகியோரால் மங்களாசாசனம் செய்யப்பட்ட பதின்மூன்று திவ்யதேசங்களான வரதராஜ பெருமாள் கோயில், திருவெஃகா (சொன்னவண்ணம் செய்தப் பெருமாட் கோயில்), அஷ்டபுஜகரம், ஊரகம்-நீரகம்-காரகம் அடங்கிய உலகளந்தப் பெருமாள் கோயில், திருக்கார்வண்ணப் பெருமாள் கோயில், வைகுந்தநாதப் பெருமாள் கோயில், பச்சைவண்ண-பவளவண்ணப் பெருமாள் கோயில், பாண்டவதூதர்ப் பெருமாள் கோயில், நிலாத்திங்கள் துண்ட பெருமாள் கோயில், திருக்கள்வனூர், திருவேளுக்கை மற்றும் திருத்தண்கா ஆகியன விஷ்ணுக்காஞ்சியிலேயே அமைந்துள்ளன. பொய்கையாழ்வார், எம்பெருமானார் இராமானுஜர், திருக்கச்சி நம்பிகள், வேதாந்ததேசிகர், பிரதிவாதிபயங்கரம் அண்ணங்காச்சாரியர் ஆகிய வைணவப் பெரியோர்கள் இத்தலத்தோடு நெருங்கிய தொடர்புடையவர்கள்.  
அருணகிரிநாதர் தமது திருப்புகழ்ப் பாடல்களில் காஞ்சியின் குமரக்கோட்டத்தில் உறையும் குமரப் பெருமானைப் பாடியுள்ளார். கந்தபுராணம் இயற்றிய கச்சியப்ப சிவாச்சாரியர் குமரக்கோட்டத்தினைச் சேர்ந்தவர்.  
கர்நாடக இசையின் மும்மூர்த்திகளானத் தியாகராஜர், சியாமா சாஸ்திரிகள் மற்றும் முத்துசாமி தீட்சிதர் ஆகிய மூவராலும் பாடப்பெற்றத் தலம் காஞ்சியாகும். தமிழ்த் தியாகராஜர் எனப்போற்றப்படும் பாபநாசம் சிவன் அவர்களும் இத்தலத்தைப் போற்றிப் பாடியுள்ளார்.
# காஞ்சிபுரம்

## போக்குவரத்து

### சாலைப் போக்குவரத்து

காஞ்சிபுரம் வழியாகச், சென்னை - பெங்களூர் தேசிய நெடுஞ்சாலை, என். எச் 48 நகரின் புறநகர்ப் பகுதியைக் கடந்து செல்கிறது. இங்கிருந்து சென்னை செல்வதற்க்கு, இரண்டு பெரிய பேருந்து வழித்தடங்கள் உள்ளன, ஒன்று பூந்தமல்லி வழியாகவும், மற்றொன்று தாம்பரம் வழியாகவும் செல்லலாம். உள்ளூர்ப் பேருந்துச் சேவைகளைத், தமிழ்நாட்டு மாநிலப் போக்குவரத்துக் கழகத்தின் விழுப்புரம் பிரிவு வழங்குகிறது. 2006-ஆம் ஆண்டு நிலவரப்படி, 191 வழித்தடங்களுக்கு மொத்தம் 403 பேருந்துகள் நகரத்திலிருந்து இயக்கப்பட்டன.  
திருவண்ணாமலை மாநகரம் செல்வதற்கு செய்யாறு, ஆரணி, போளூர் வழியாகவும் (அல்லது) வந்தவாசி, சேத்துப்பட்டு, அவலூர்பேட்டை வழியாக செல்லலாம்  
| அரக்கோணம் மார்க்கமாக | திருத்தணி, திருவள்ளூர், நகரி, திருப்பதி, காளஹஸ்தி செல்லும் பேருந்துகள் |  |
| --- | --- | --- |
| திருப்பெரும்புதூர் மார்க்கமாக | சென்னை, பூந்தமல்லி, மாதவரம், திருவள்ளூர் செல்லும் பேருந்துகள் |  |
| வாலாஜாபாத் மார்க்கமாக | செங்கல்பட்டு, திருக்கழுக்குன்றம், கல்பாக்கம், மாமல்லபுரம், தாம்பரம், அடையாறு செல்லும் பேருந்துகள் |  |
| உத்திரமேரூர் மார்க்கமாக | உத்திரமேரூர், வேடந்தாங்கல், மேல்மருவத்தூர் செல்லும் பேருந்துகள் |  |
| வந்தவாசி மார்க்கமாக | வந்தவாசி, விழுப்புரம், திண்டிவனம், சேலம், திருவண்ணாமலை, கடலூர், மதுரை, திருச்சி, புதுச்சேரி, தஞ்சாவூர், சிதம்பரம், மன்னார்குடி, கும்பகோணம், திருத்துறைப்பூண்டி, நாகப்பட்டினம், மயிலாடுதுறை, மேல்மருவத்தூர் செல்லும் பேருந்துகள் |  |
| செய்யாறு மார்க்கமாக | செய்யாறு, ஆரணி, திருவண்ணாமலை, சேலம், சேத்துப்பட்டு, போளூர், செங்கம், படவேடு, சிதம்பரம், திருச்சி, வேலூர் செல்லும் பேருந்துகள் |  |
| வெம்பாக்கம் மார்க்கமாக | வெம்பாக்கம், கலவை, ஆரணி, போளூர், செய்யாறு, ஆற்காடு செல்லும் பேருந்துகள் |  |
| ஆற்காடு மார்க்கமாக | ஆற்காடு, ஆரணி, சித்தூர், வேலூர், குடியாத்தம், கிருஷ்ணகிரி, ஓசூர், சேலம், தருமபுரி, பெங்களூரு செல்லும் பேருந்துகள் | } |
# காஞ்சிபுரம்

## போக்குவரத்து

### தொடருந்துப் போக்குவரத்து

காஞ்சிபுரத்தில் தொடருந்து நிலையம் ஒன்று உள்ளது. செங்கல்பட்டு - அரக்கோணம் ரயில் பாதையானது, காஞ்சிபுரம் வழியாக செல்கிறது. புதுச்சேரி மற்றும் திருப்பதிக்கு தினசரி ரயில்கள் இயக்கப்படுகின்றன, மேலும் மதுரைக்கு வாரத்திற்கு ஒரு நாள் விரைவு ரயிலும் மற்றும் நாகர்கோயிலுக்கு வாரத்திற்கு இரண்டு விரைவு ரயிலும் இயக்கப்படுகின்றன.
# காஞ்சிபுரம்

## போக்குவரத்து

### வானூர்தி நிலையம்

இந்நகரிலிருந்து 72 கி.மீ தூரத்தில் அமைந்துள்ள சென்னை பன்னாட்டு வானூர்தி நிலையம் ஆனது, அருகிலுள்ள உள்நாட்டு மற்றும் சர்வதேச விமான நிலையமாகும்.